René Antonsen og Aalborg Håndbold kan nu med glæde meddele, at Antonsen har forlænget sin kontrakt med to år, så han skal spille i klubben indtil 2019. René er en spiller af kvalitet og har været en stor del af Aalborgs trup i denne sæson. Han er selv meget spændt på de udfordringer, der venter ham med hans kontraktforlængelse. -Jeg befinder mig godt i Aalborg Håndbold og synes, vi har gang i noget rigtigt spændende i denne sæson. Aalborg Håndbold er en klub med store ambitioner, og jeg er også sikker på, at der venter spændende udfordringer i de kommende sæsoner, så derfor har det været et let valg for mig at forlænge aftalen, siger René Antonsen. Også fra klubbens side er man glad for forlængelsen. -René er en af ligaens bedste forsvarsspillere og har en stor del af æren for vores forsvars styrke og stabilitet i denne sæson, siger direktør Jan Larsen, Aalborg Håndbold. - René Antonsen er viceanfører og viser vejen ved altid at gå forrest, når der skal kæmpes, så vi er glade for, at han har valgt at fortsætte karrieren i Aalborg Håndbold, tilføjer direktøren. René Antonsen kom til klubben som juniorspiller. Han var med til at vinde DM-guld med Aalborg Håndbold i 2013 og skiftede derefter til Ribe-Esbjerg HH, hvor han spillede i to sæsoner, inden han vendte tilbage til Aalborg.

Referat:
24-årige René Antonsen har sat sit navn på en to-årig kontraktforlængelse med Aalborg Håndbold, så aftalen nu gælder frem til sommeren 2019.